S-611/2009

Mál þetta, sem þingfest var 8. desember sl. og dómtekið sama dag, er höfðað með tveimur ákærum lögreglustjórans á Selfossi, þeirri fyrri dagsettri 17. nóvember 2009, á hendur E-kk-þgf T-kk-þgf S-kk-þgf, kt. 000000-0000, Kirkjuvegi 21, Selfossi, og K-kvk-þgf Á-kvk-þgf Á-kvk-þgf, kt. 23189-2119, Stóra-Hálsi, Grímsnes- og Grafningshreppi,

I.

„gegn ákærða E-kk-þgf fyrir þjófnað

með því að hafa, um hádegisbil föstudagin 15. febrúar 2008 í starfsmannaaðstöðu Mjólkursamsölunnar á Selfossi, stolið debetkorti í eigu G-x-x S-x-x P-x-x, kt. 000000-0000.

Telst brot ákærða varða við 1. mgr. 244. gr. almennra hegningarlaga nr. 19/1940.

II.

gegn ákærðu báðum fyrir fjársvik

með því að hafa, síðdegis fösstudaginn 15. febrúar 2008 í félagi, notað debetkort það er greinir í ákærulið I til óheimilla úttekta sem að neðan greinir:

a. úttekt að fjárhæð kr. 1.345 í verslun Nóatúns á Selfossi.

b. úttekt að fjárhæð kr. 9.203 í verslun Bónus á Selfossi.

c. úttekt að fjárhæð kr. 2.272 í verslun Europris á Selfossi.

Teljast brot ákærðu varða við 248. gr. almennra hegningarlaga nr. 19,1940.

Þess er krafist að ákærðu verði dæmd til refsingar og greiðslu alls sakarkostnaðar.

Einkaréttarkröfur.

Í málinu gerir S-kk-nf H-kk-nf, kt. 000000-0000, fyrir hönd Bónus, kt. 000000-0000, kröfu vegna ákæruliðar II um að ákærðu verði með dómi gert að greiða skaðabætur, samtals að fjárhæð kr. 9.203 ásamt vöxtum skv. 8. gr. vaxtalaga nr. 38/2001 frá tjónsdegi en síðar dráttarvexti skv. 9. gr. sömu laga að liðnum mánuði frá birtingu kröfunnar til greiðsludags.

Í málinu gerir L-kk-nf E-kk-nf A-kk-nf fyrir hönd Léttkaupa ehf., kt. 000000-0000, kröfu vegna ákæruliðar II um að ákærðu verði með dómi gert að greiða skaðabætur, samtals að fjárhæð kr. 2.272.“

Seinni ákæran í málinu nr. S-591/2009, útgefin 16. nóvember 2009, af lögreglustjóranum á Selfossi, er á hendur ákærðu K-kvk-þgf Á-kvk-þgf Á-kvk-þgf, kt. 000000-0000, Stóra-Hálsi, Grímsnes- og Grafningshreppi, og X,

„fyrir húsbrot

með því að hafa í heimildarleysi og óleyfi, aðfaranótt miðvikudagsins 3. júní 2009 utan opnunartíma, farið ásamt þremur óþekktum aðilum inn á svæði Sundlaugarinnar í Laugarskarði í Hveragerði og notað aðstöðu laugarinnar.

Telst brot ákærðu varða við 231. gr. almennra hegningarlaga nr. 19,1940.

Þess er krafist að ákærðu verði dæmdar til refsingar.“

Þáttur ákærðu K-kvk-ef í málinu S-591/2009 var skilinn frá og sameinaður málinu S-611/2009.

Ákærði, E-kk-nf, kom fyrir dóminn við þingfestingu málsins og játaði sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar og kvað langt um liðið frá því brotin áttu sér stað. Þá samþykkti ákærði framkomnar bótakröfur. Er játning ákærða í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða.

Ákærða K-kvk-nf Á-kvk-nf kom fyrir dóminn og játaði greiðlega brot sín. Er játning hennar einnig í samræmi við gögn málsins og verður hún sakfelld fyrir brot sín sem eru réttilega færð til refsiákvæða.

Ákærði E-kk-nf játaði brot sín greiðlega fyrir dóminum. Honum hefur ekki verið gerð refsing áður. Þá hefur ákærði samþykkt framkomnar bótakröfur. Brot ákærða voru framin fyrir tæpum tveimur árum og hefur engin skýring verið gefin á þessum drætti en málið var fullrannsakað í febrúar árið 2008. Eftir atvikum þykir rétt að fresta ákvörðun refsingar ákærða E-kk-ef, skilorðsbundið eins og nánar greinir í dómsorði.

Ákærða K-kvk-nf játaði brot sín greiðlega fyrir dóminum. Henni hefur ekki verið gerð refsing áður. Þá hefur hún samþykkt framkomnar bótakröfur. Fyrra brot ákærðu var framið fyrir tæpum tveimur árum og hefur engin skýring verið gefin á þessum drætti en málið var fullrannsakað í febrúar árið 2008. Eftir atvikum þykir rétt að fresta ákvörðun refsingar ákærðu K-kvk-ef, skilorðsbundið eins og nánar greinir í dómsorði.

Ákærðu hafa bæði samþykkt framkomnar bótakröfur. Af gögnum málsins sést að bótakröfurnar hafa ekki verið birtar ákærðu fyrr en við þingfestingu málsins. Verður ákvörðun vaxta tekin með hliðsjón af því. Í síðari lið bótakröfunnar er ekki gerð krafa um dráttarvexti.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákvörðun refsingar ákærða, E-kk-ef T-kk-ef S-kk-ef, er frestað og skal hún falla niður að liðnu einu ári frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákvörðun refsingar ákærðu, K-kvk-ef Á-kvk-ef Á-kvk-ef, er frestað og skal hún falla niður að liðnu einu ári frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærðu greiði in solidum Bónus, kt. 000000-0000, 9.203 krónur í skaðabætur ásamt vöxtum skv. 8. gr. vaxtalaga nr. 38/2001 frá 15. febrúar 2008 til 8. janúar 2010, en með dráttarvöxtum skv. 9. gr., sbr. 1. mgr. 6. gr. sömu laga, frá þeim degi til greiðsludags.

Ákærðu greiði in solidum Léttkaupum ehf., kt. 000000-0000, 2.272 krónur í skaðabætur.

Á-kvk-nf G-kvk-nf.